ຢ່າງນ້ອຍ 30 ຄົນ ເສຍຊີວິດ ໃນການຍິງປືນໃຫຍ່ ໂຈມຕີ ເມືອງ Mariupol
​ບັນດາເຈົ້າໜ້າ​ທີ່ຢູ​ເຄຣນ ກ່າວ​ວ່າ ​ຢ່າງ​ນ້ອຍ 30 ຄົນ ​ໄດ້​ເສຍ​ຊີວິດ ໃນ​ການຍິງຈະ​ຫລວດໂຈມຕີ ​ເຂດທີ່ຢູ່​ອາ​ໄສ​ ຂອງ​ປະຊາຊົນ ໃນເມືອງ​ທ່າ Mariupol.
ພວກກະບົດຫົວນິຍົມຣັດເຊຍ ໄດ້ເປີດສາກບຸກໂຈມຕີ ເມືອງທ່າ Mariupol ທີ່ສຳຄັນຂອງຢູເຄຣນ ໃນການທະວີຄວາມເຄັ່ງຕຶງ ທີ່ສະຫະພາບຢູໂຣບເຕື່ອນວ່າ ອາດຈະເຮັດໃຫ້ສາຍພົວພັນລະ ຫວ່າງສະຫະພາບຢູໂຣບ ແລະຣັດເຊຍ ຊຸດໂຊມລົງ ຢ່າງຮ້າຍ ແຮງນັ້ນ ບັນດາເຈົ້າໜ້າທີ່ຢູເຄຣນ ກ່າວວ່າຢ່າງນ້ອຍ 30 ຄົນໄດ້ເສຍຊີວິດ ໃນວັນເສົາວານນີ້ ໃນເວລາຈະຫລວດຫຼາຍລູກ ໄດ້ຕົກໃສ່ເຂດ ທີ່ຢູ່ອາໄສຂອງປະຊາຊົນໃນເມືອງທ່າ Mariupol ການຍິງຈະ ຫລວດໂຈມຕີໄດ້ ຕົກໃສ່ຕະຫລາດແຫ່ງນຶ່ງ ແລະອາຄານທີ່ຢູ່ ອາໄສຫຼາຍຫລັງ ເຮັດໃຫ້ ຫຼາຍກວ່າ 80 ຄົນໄດ້ຮັບບາດເຈັບ ປະທານາທິບໍດີຢູເຄຣນ ທ່ານ Petro Poroshenko ໄດ້ປະຕິຍານວ່າ ຈະປົກປ້ອງດິນ ແດນຂອງຢູເຄຣນ ທ່ານໄດ້ຕັດການເດີນທາງໄປຍັງ ຊາອຸດີ ອາຣາເບຍ ເພື່ອເຂົ້າຮ່ວມ ພິທີຊາປະນາກິດສົບຂອງມື້ລາງ ກະສັດ Abdullah ແຕ່ໄດ້ນັ່ງເປັນປະທານ ກອງປະຊຸມ ສຸກເສີນຂອງ ສະພາຄວາມໝັ້ນຄົງຢູເຄຣນແທນ ທ່ານ Poroshenko ໄດ້ໂອ້ລົມກ່ຽວກັບສະຖານະການ ທາງ ໂທລະ ສັບໃນວັນເສົາວານນີ້ ກັບຮອງປະທານາທິບໍດີສະຫະລັດ ທ່ານ Joe Biden ຜູ້ທີ່ໄດ້ປະນາມການໂຈມຕີຕ່າງໆ ແລະ ຄວາມ ຮຸນແຮງທີ່ທ່ານກ່າວວ່າ ເປັນການລິເລີ້ມໂດຍ ພວກຫົວແບ່ງແຍກ ດິນແດນ ທີ່ ມີຣັດເຊຍສະໜັບສະໜຸນ ບັນດາເຈົ້າໜ້າທີ່ ທຳນຽບ ຂາວກ່າວວ່າ ທັງສອງທ່ານໄດ້ສະແດງຄວາມເປັນຫ່ວງ ຢ່າງແຮງ ກ່ຽວກັບການທີ່ຣັດເຊຍ ບໍ່ໃຫ້ການເຄົາລົບ ຕໍ່ຄຳໝັ້ນສັນຍາ ຂອງ ຕົນພາຍໃຕ້ສັນຍາ ຂໍ້ຕົກລົງຢຸດຍິງ ເມື່ອເດືອນກັນຍາຢູ່ທີ່ນະຄອນ ຫລວງ Minsk ປະເທດລັດເວຍ ຊຶ່ງໝຸນວຽນມາດຳລົງຕຳແໜ່ງ ເປັນປະທານ ສະຫະພາບຢູໂຣບໃນຂະນະນີ້ ໄດ້ຮຽກຮ້ອງໃຫ້ກຸ່ມດັ່ງກ່າວ ເປີດ ປະຊຸມສຸກເສີນ ກັບບັນດາລັດຖະມົນຕີຕ່າງປະເທດຂອງກຸ່ມ ເພື່ອປຶກສາຫາລືກັນກ່ຽວກັບ ສະຖານະການ ເລຂາທິການໃຫຍ່ອົງການເນໂຕ ທ່ານ Jens Stoltenberg ກ່າວວ່າ ການບຸກໂຈມຕີ ດັ່ງກ່າວ ທ່ານກ່າວອີກວ່າ ກອງທະຫານຣັດເຊຍ ໄດ້ສະໜັບສະໜຸນ ການປະຕິບັດການຂອງກະບົດ ດ້ວຍອຸບປະກອນ ທີ່ລວມທັງລູກສອນໄຟຈາກພື້ນດິນສູ່ອາກາດ ແລະ ທ່ານ Stoltenberg ແລະ ທ່ານນາງ Federica Mogherini ຫົວ ໜ້ານະໂຍບາຍຕ່າງ ປະເທດຂອງສະຫະພາບຢູໂຣບ ໄດ້ຮຽກຮ້ອງໃຫ້ຣັດເຊຍຍຸດຕິ ການສະໜອງການສະ ໜັບສະໜຸນພວກກະບົດ ທັງທາງດ້ານທະຫານ ແລະ ດ້ານການເງິນ ທ່ານນາງ Mogherini ຮຽກຮ້ອງໃຫ້ຣັດເຊຍ ຈົ່ງໃຊ້ອິດທິພົນຂອງຕົນເພື່ອຍຸດຕິການບຸກໂຈມຕີນັ້ນ ພວກໄວ້ທຸກຫຼາຍສິບຄົນໄດ້ພາກັນຢືນສະງົບສະຕິອາລົມນາທີນຶ່ງ ແລະ ໄດ້ໄຕ້ທຽນ ຢູ່ທີ່ ຈັດຕຸລັດເອກະລາດຂອງນະຄອນຫລວງ Kyiv ເມືອຕອນຄ່ຳວັນເສົາວານນີ້ ເພື່ອລະນຶກ ເຖິງບັນດາຜູ້ທີ່ໄດ້ເສຍຊີວິດໃນເມືອງທ່າ Mariupol